ai4bharat/Pralekha huggingface dataset:
विद्युत मंत्रालय
केंद्रीय विद्युत, नवीन एवं नवीकरणीय ऊर्जा मंत्री ने महत्वपूर्ण बैठक ली
फ्लाई ऐश के उपयोग को बढ़ाने के लिए विद्युत संयंत्रों द्वारा अंतिम उपयोगकर्ताओं को फ्लाई ऐश की आपूर्ति की समीक्षा हुई
विद्युत मंत्रालय द्वारा एडवाइजरी जारी की गई
बिजली टैरिफ घटाने और उपभोक्ताओं पर बोझ कम करने का लक्ष्य
केंद्रीय विद्युत और नवीन और नवीकरणीय ऊर्जा मंत्री श्री आर के सिंह ने 22 सितंबर 2021 को अंतिम उपयोगकर्ताओं के लिए फ्लाई ऐश परिवहन और फ्लाई ऐश के उपयोग की समीक्षा के लिए एक बैठक की।
बैठक में अध्यक्ष सीईए, सीएमडी एनटीपीसी और अध्यक्ष डीवीसी तथा विद्युत मंत्रालय के वरिष्ठ अधिकारियों ने हिस्सा लिया। यह निर्देश दिया गया था कि बिजली संयंत्र हमेशा पारदर्शी बोली प्रक्रिया के माध्यम से फ्लाई ऐश की नीलामी करेंगे और इस उद्देश्य के लिए मंत्रालय द्वारा 22 सितंबर 2021 को एक एडवाइजरी जारी की गई है। इससे बिजली की दरें कम होंगी और उपभोक्ताओं पर कम बोझ पड़ेगा। बिजली संयंत्रों द्वारा पालन की जाने वाले निर्देशों में निम्नलिखित मुख्य बिंदु हैं:
- विद्युत संयंत्र केवल पारदर्शी बोली प्रक्रिया के माध्यम से अंतिम उपयोगकर्ताओं को फ्लाई ऐश प्रदान करेंगे।
- यदि बोली/नीलामी के बाद भी फ्लाई ऐश की कुछ मात्रा बची रहती है तो केवल एक विकल्प के रूप में इसे पहले आओ पहले पाओ के आधार पर मुफ्त दिया जा सकता है। वो विकल्प यह कि उपयोगकर्ता एजेंसी को इसके परिवहन की लागत वहन करनी होगी।
- यदि ऊपर दिए गए कदमों के बाद भी राख का उपयोग नहीं किया जाता है तो थर्मल पावर प्लांट  पात्र परियोजनाओं को मुफ्त में फ्लाई ऐश के परिवहन की लागत वहन करेगा।
- अंतिम उपयोगकर्ता फ्लाई ऐश परिवहन की लागत को कम करने के लिए निकटतम टीपीपी से फ्लाई ऐश प्राप्त करने के लिए बाध्य होंगे। यदि निकटतम टीपीपी ऐसा करने से इंकार करता है, तो अंतिम उपयोगकर्ता परियोजना उचित दिशा-निर्देशों के लिए विद्युत मंत्रालय से संपर्क करेगा।
- बिजली संयंत्रों द्वारा पर्यावरण, वन और जलवायु परिवर्तन मंत्रालय  द्वारा अधिसूचना के प्रावधानों के अनुसार जहां कहीं भी परिवहन लागत की आवश्यकता होगी, प्रतिस्पर्धी बोली के आधार पर ही पता लगाया जाएगा। थर्मल पावर प्लांट 50 किमी के स्लैब में परिवहन के लिए प्रतिस्पर्धी बोली के आधार पर हर साल परिवहन एजेंसियों का एक पैनल तैयार करेंगे जिसका उपयोग एक अवधि के लिए किया जा सकता है। टीपीपी बहुत पहले से बोलियां आमंत्रित करेंगे ताकि पिछले पैनल के समाप्त होते ही एक परिवहन पैनल स्थापित हो जाए। एक पैनल की समाप्ति और नए पैनल को अंतिम रूप देने के बीच कोई अंतर नहीं होना चाहिए।
- फ्लाई ऐश की पेशकश प्रतिस्पर्धी मांग के आधार पर अंतिम उपयोगकर्ताओं को की जाएगी, अर्थात अंतिम उपयोगकर्ता जो फ्लाई ऐश के लिए उच्चतम मूल्य की पेशकश करते हैं और परिवहन लागत के लिए न्यूनतम समर्थन चाहते हैं, उन्हें प्राथमिकता पर समान फ्लाई ऐश की पेशकश की जाएगी।
- बिजली संयंत्र अपने तकनीकी प्रतिबंधों के अधीन फ्लाई ऐश की पेशकश कर सकते हैं जैसे कि डाइक स्थिरता और सुरक्षा आदि के लिए आवश्यक सभी सावधानियां। कम राख उपयोग वाले बिजली संयंत्र फ्लाई ऐश के उपयोग को बढ़ाने के लिए हर संभव प्रयास करेंगे।
विद्युत मंत्रालय द्वारा जारी एडवाइजरी के कड़ाई से अनुपालन के लिए विद्युत संयंत्र आवश्यक कदम उठाएंगे।
एमजी/एएम/पीके/वाईबी
(Visitor Counter : 507
आयुष
आयुष मंत्रालय ने पूरे देश में एक घंटे के स्वच्छता अभियान में सक्रिय रूप से भागीदारी की
900 से अधिक कार्यक्रम आयोजित किये गये, सार्वजनिक स्थानों, जलाशयों, परिसरों आदि की सफाई की गयी
स्वच्छता को अपने जीवन का भाग बनाएं: श्री सर्बानंद सोनोवाल
आयुष मंत्रालय ने अपने राष्ट्रीय संस्थानों, संगठनों, अनुसंधान परिषदों, अधीनस्थ संगठनों आदि के माध्यम से पूरे भारत में 1 अक्टूबर 2023 को स्वच्छता ही सेवा अभियान के तहत "एक तारीख, एक घंटा, एक साथ" कार्यक्रम मनाया। राष्ट्रीय भारतीय चिकित्सा प्रणाली आयोग  ) और राष्ट्रीय होम्योपैथी आयोग  ने 750 से अधिक कॉलेजों के अपने नेटवर्क के माध्यम से इस अभियान में भाग लिया। 8000 से अधिक आयुष स्वास्थ्य और कल्याण केंद्र  भी एक घंटे के स्वच्छता अभियान का हिस्सा थे। केंद्रीय आयुष और पत्तन, पोत परिवहन और जलमार्ग मंत्री श्री सर्बानंद सोनोवाल ने असम के डिब्रूगढ़ में स्वच्छता अभियान आयोजित किया और केंद्रीय आयुष मंत्री डॉ. महेंद्र मुंजपारा गुजरात के सुरेंद्रनगर जिले के वाधवान माधवव में अभियान में शामिल हुए।
आयुष मंत्रालय ने इस अभियान के तहत पूरे भारत में 900 से अधिक कार्यक्रम आयोजित किए। एक घंटे के विशेष स्वच्छता अभियान के साथ, मंत्रालय ने आयुष स्वास्थ्य और कल्याण केंद्रों के मजबूत नेटवर्क के माध्यम से मानसिक स्वास्थ्य, कल्याण और समग्र स्वास्थ्य और कल्याण में स्वच्छता के महत्व के बारे में जागरूकता बढ़ाई। इन कार्यकलापों के अतिरिक्त समग्र स्वास्थ्य के बारे में जागरूकता बढ़ाने के एक हिस्से के रूप में स्वच्छता अभियान के बाद वाई-ब्रेक भी आयोजित किया गया।
श्री सर्बानंद सोनोवाल असम के डिब्रूगढ़ में इस समग्र अभियान में शामिल हुए, जहाँ उन्होंने स्वच्छता अभियान का नेतृत्व किया। लोगों से स्वच्छता को अपनी जीवन भर की आदत बनाने का आग्रह करते हुए, श्री सोनोवाल ने कहा कि प्रधानमंत्री श्री नरेन्द्र मोदी की स्वच्छता की पहल राष्ट्रीय चेतना का हिस्सा बन गई है और अब इसके सकारात्मक परिणाम सभी को देखने को मिल रहे हैं। आयुष और महिला एवं बाल विकास राज्य मंत्री डॉ. महेंद्र मुंजपारा ने गुजरात के सुरेंद्रनगर जिले के वाधवान माधवव में स्वच्छता अभियान में भाग लिया।
स्वच्छता ही सेवा अभियान के एक भाग के रूप में, आयुष मंत्रालय का स्वच्छता अभियान पूरे भारत में आयोजित किया गया और विभिन्न गतिविधियाँ शुरू की गईं। संस्थानों, संगठनों, परिषदों ने अपने परिसरों, आस-पड़ोस, सार्वजनिक स्थानों जैसे बस स्टैंड, पार्क, हर्बल गार्डन और यहां तक कि झीलों, तालाबों आदि की सफाई की। वरिष्ठ अधिकारियों और आयुष समुदाय ने अभियान के एक भाग के रूप में आयुष भवन और संबंधित पड़ोस की सफाई की।
मंत्रालयों के अनुरोध स्वरुप विभिन्न राज्यों/केंद्रशासित प्रदेशों ने राष्ट्रीय आयुष मिशन  के माध्यम से संचालित सभी आयुष स्वास्थ्य और कल्याण केंद्रों में श्रमदान कार्यक्रम आयोजित किया। स्वच्छता अभियान के अलावा, केंद्रों ने स्वास्थ्य मेलों का आयोजन किया और समग्र स्वास्थ्य बनाए रखने के लिए मानसिक स्वास्थ्य और स्वच्छता के बारे में जागरूकता बढ़ाई। इसे "आयुष्मान भव अभियान" में शामिल किया गया, जिसमें आयुष्मान आपके द्वार, आयुष्मान मेला और आयुष्मान गांव के साथ-साथ आयुष्मान सभा ने स्वास्थ्य सेवा के प्रति सरकार की प्रतिबद्धता को रेखांकित करने के साथ-साथ लोगों को अधिक आरामदायक वातावरण में स्वास्थ्य सुविधाएं प्रदान करने के लिए विभिन्न गतिविधियां आयोजित कीं।
इस अभियान को सफल बनाने के लिए, मंत्रालय ने पूरे भारत में 1 अक्टूबर 2023 को होने वाले पूरे अभियान और कार्यकलापों की तैयारी की निगरानी के लिए संयुक्त सचिव स्तर का एक नोडल अधिकारी नियुक्त किया है। एसएचएस 2023 की विषय वस्तु "कचरा मुक्त भारत" थी।
प्रधानमंत्री कार्यालय
प्रधानमंत्री ने गणेश चतुर्थी पर लोगों को बधाई दी
प्रधानमंत्री श्री नरेन्द्र मोदी ने गणेश चतुर्थी के अवसर पर देशवासियों को बधाई दी है।
एक ट्वीट में प्रधानमंत्री ने कहा;
"यतो बुद्धिरज्ञाननाशो मुमुक्षोः, यतः सम्पदो भक्तसन्तोषिकाः स्युः।
यतो विघ्ननाशो यतः कार्यसिद्धिः, सदा तं गणेशं नमामो भजामः।।
गणेश चतुर्थी की ढेरों शुभकामनाएं। गणपति बाप्पा मोरया!
गणेश चतुर्थी की हार्दिक शुभकामनाएं। भगवान श्री गणेश की कृपा हम पर सदैव बनी रहे।"
कोयला मंत्रालय
आबंटन के लिए छह कोयला खानों पर विचार
कोयला मंत्रालय ने बिजली व लोहा एवं इस्पात आदि क्षेत्रों में उपयोग के लिए तथा कोयले की बिक्री के लिए गैर-नियमित क्षेत्र के ट्रेंच 8,9 और 10 के तहत 27 कोयला खानों और ट्रेंच 6, 7, 8 और 9 के तहत 15 कोयला खानों के लिए आबंटन प्रक्रिया की शुरूआत की है।
इस नीलामी प्रक्रिया में, गारे पाल्मा IV-1 खदान को छोड़कर बाकी सभी खानों के सफल बोली लगाने वालों की सिफारिश केन्द्र सरकार द्वारा की गई है, जो निम्न हैं :
|
|
क्र.सं.
|
|
कोयला खान का नाम
|
|
राज्य
|
|
सफल बोली लगाने वाले
|
|
पीआरसी 
|
|
अंतिम मूल्य 
|
|
30 वर्षों के लिए राजस्व|
|
1
|
|
बिक्रम
|
|
मध्य प्रदेश
|
|
बिरला कॉरपोरेशन लिमिटेड
|
|
0.36
|
|
154
|
|
166.32
|
|
2
|
|
ब्रह्मपुरी
|
|
मध्य प्रदेश
|
|
बिरला कॉरपोरेशन लिमिटेड
|
|
0.36
|
|
156
|
|
168.48
|
|
3
|
|
भास्करपारा
|
|
छत्तीसगढ़
|
|
प्रकाश इंडस्ट्रीज लिमिटेड
|
|
1.00
|
|
1100
|
|
3,300.00
|
|
4
|
|
जगन्नाथपुर बी
|
|
पश्चिम बंगाल
|
|
पॉवरप्लस ट्रेडर्स प्राईवेट लिमिटेड
|
|
0.80
|
|
185
|
|
444.00
|
|
5
|
|
जमखनी
|
|
ओडिशा
|
|
वेदांता लिमिटेड
|
|
2.60
|
|
1674
|
|
13,057.20रॉयल्टी, लेवी और अन्य लागू करों को छोड़कर
आबंटन प्रक्रिया में, 15 में से 6 कोयला खानों के लिए आवेदन प्राप्त हुए थे। आबंटन प्रक्रिया में प्राप्त आवेदनों के मूल्यांकन के आधार पर निम्न 6 कोयला खान आबंटन के लिए विचाराधीन हैं।
|
|
क्र.सं.
|
|
कोयला खान का नाम
|
|
उपयोग
|
|
खनन योग्य आरक्षित खनिज 
|
|
1-2
|
|
दुर्गापुर II तराईमर/ दुर्गापुर II सरिया
|
|
बिजली
|
|
207.15
|
|
3
|
|
मंदाकिनी
|
|
बिजली
|
|
287.89
|
|
4
|
|
उत्कल सी
|
|
बिजली
|
|
123.86
|
|
5
|
|
सुगिया बंद पड़ा खान
|
|
कोयले की बिक्री
|
|
2.06
|
|
6
|
|
उत्तरी तोकिसुद
|
|
कोयले की बिक्री
|
|
51.97रॉयल्टी, लेवी और अन्य लागू करों को छोड़कर
इन खानों से 5एमटी प्रति वर्ष कोयला उत्पादन होगा। इससे देश के कोयला उत्पादन में वृऋि होगी और आयातित कोयले पर उद्योग जगत की निर्भरता कम होगी। उन राज्यों में जहां कोयला खान स्थित है, राज्य सरकारों को 15,000 करोड़ रुपये का राजस्व तथा रॉयल्टी और अन्य लागू कर प्राप्त होंगे।
पत्तन, पोत परिवहन और जलमार्ग मंत्रालय
जवाहरलाल नेहरू पोर्ट ट्रस्ट और न्यू मंगलौर पोर्ट ने प्राथमिकता के आधार पर 120 मीट्रिक टन ऑक्सीजन प्राप्त कर उसका प्रबंधन किया
जवाहरलाल नेहरू पोर्ट ट्रस्ट और न्यू मंगलौर पोर्ट ने आज प्राथमिकता के आधार पर 120 मीट्रिक टन मेडिकल ऑक्सीजन कंटेनरों में प्राप्त कर उसका प्रबंधन किया है।
भारत के सबसे बड़े कंटेनर पोर्ट, जवाहरलाल नेहरू पोर्ट ट्रस्ट पर 80 मीट्रिक टन की कुल मात्रा वाले चार मेडिकल-ग्रेड ऑक्सीजन से भरे क्रायोजेनिक कंटेनरों को उतारा गया। प्रत्येक क्रायोजेनिक कंटेनर में 20 मीट्रिक टन लिक्विड मेडिकल ग्रेड ऑक्सीजन लाई गई है। ये मेडिकल ग्रेड ऑक्सीजन कंटेनर जेबल अली पत्तन, संयुक्त अरब अमारात में लोड किए गए थे और ये आज भारत पहुंच गए है।
भारतीय नौसेना का पोत आईएनएस कोलकाता आज कुवैत से 40 मीट्रिक टन ऑक्सीजन लेकर न्यू मैंगलोर पोर्ट पहुंचा। कार्गो में 5 टन वाले ऑक्सीजन सिलेंडर तथा 4 उच्च प्रवाह वाले ऑक्सीजन कॉन्सेंट्रेटर्स भी आये हैं।
यहां पर यह ध्यान देने योग्य बात यह है कि पत्तन, पोत परिवहन और जलमार्ग मंत्रालय ने कामराजार पोर्ट लिमिटेड सहित भारत के सभी प्रमुख बंदरगाहों को मेजर पोर्ट ट्रस्ट द्वारा लगाए गए सभी शुल्कों  से छूट देने के लिए निर्देशित किया है। साथ ही मंत्रालय ने ऑक्सीजन से संबंधित सामान की खेप लेकर आने वाले जहाजों को बर्थिंग सीक्वेंस के क्रम में सर्वोच्च प्राथमिकता देने का आदेश दिया है। जानकारी के लिए: https://www.pib.gov.in/PressReleasePage.aspx?PRID=1713914
प्रधानमंत्री कार्यालय
ब्रिक्स व्यापार परिषद् ने अगली शिखर बैठक तक 500 अरब डॉलर के आपसी व्यापार का लक्ष्य हासिल करने की रूपरेखा तय की : प्रधानमंत्री
प्रधानमंत्री की ब्रिक्स देशों और नव विकास बैंक-एनडीबी से आपदा रोधी अवसंरचना पहल में जुड़ने की अपील
व्यापार परिषद् और न्यू डेवलपमेंट बैंक के साथ ब्रिक्स नेताओं की बैठक में हिस्सा लिया
प्रधानमत्री श्री नरेन्द्र मोदी ने ब्रिक्स व्यापार परिषद् और नव विकास बैंक-एनडीबी के साथ ब्रिक्स नेताओं की बैठक में हिस्सा लिया।
प्रधानमंत्री ने इस अवसर पर कहा कि ब्रिक्स व्यापार परिषद् ने अगले शिखर सम्मेलन तक ब्रिक्स के सदस्य देशों के बीच 500 अरब डॉलर के आपसी व्यापार का लक्ष्य हासिल करने की रूपरेखा तय की है। उन्होंने कहा कि सदस्य देशों के बीच आर्थिक पूरकताओं की पहचान इस प्रयास में महत्वपूर्ण होगी। उन्होंने कहा कि नव विकास बैंक और ब्रिक्स व्यापार परिषद् के बीच साझेदारी समझौता दोनों ही संगठनों के लिए लाभदायक रहेगा।
श्री मोदी ने ब्रिक्स देशों और नव विकास बैंक से प्राकृतिक आपदाओं को झेलने में सक्षम अवसंरचनाओं के निर्माण की वैश्विक पहल में साथ आने की अपील की। इसके साथ ही उन्होंने भारत में नव विकास बैंक की क्षेत्रीय शाखा खोले जाने का काम जल्दी पूरा करने का भी अनुरोध किया ताकि प्राथमिकता वाले क्षेत्रों में परियोजनाओं को बढ़ावा मिल सके।
प्रधानमंत्री ने कहा, ‘‘मैं यह कहते हुए अपनी बात समाप्त करता हूं कि ब्रिक्स आर्थिक सहयोग को मजबूत करने का हमारा सपना परिषद् और नव विकास बैंक के पूरे सहयोग से ही साकार हो सकता है।’
गृह मंत्रालय
पुलिस जवानों की सार्वजनिक छवि
गृह मंत्रालय ने गृह सचिव के विभागीय आदेश पत्र दिनांक 14.07.2015 के माध्यम से राज्य सरकारों/केन्द्र शासित प्रदेशों के सभी पुलिस महानिदेशकों  से आवश्यक व्यवस्था करने तथा एक ऐसी प्रणाली बनाने को कहा था, जिससे पुलिस थाना स्तर या जिला स्तर या इससे नीचे के स्तर पर किसी अन्य पुलिस कार्यालय द्वारा किये जा रहे सकारात्मक कहानियों/अच्छे कार्यों की अपलोडिंग सुनिश्चित हो और यह पुलिस की नकारात्मक सार्वजनिक छवि को बदलने का कार्य करे। विभागीय आदेश संख्या का अनुसरण गृह मंत्रालय से एक अन्य संप्रेषण दिनांक 14.10.2017 द्वारा किया गया था।
उपलब्ध सूचना के अनुसार संबंधित राज्य या जिला पुलिस वेबसाइटों पर 44,708 सकारात्मक कहानियां/अच्छे कार्यों को अपलोड किया गया है। इसके अतिरिक्त 2014 में डीजीपी/आईजीपी सम्मेलन में माननीय प्रधानमंत्री द्वारा घोषित स्मार्ट पोलिसिंग पर विचार-विमर्शों पर आधारित पुलिस अनुसंधान एवं विकास ब्यूरो ने राज्यों/संघ शासित प्रदेशों के 43 सर्वश्रेष्ठ प्रचलनों को अपनी वेबसाइट  पर अपलोड किया है।
यह जानकारी केन्द्रीय गृह राज्य मंत्री श्री हंसराज गंगाराम अहीर ने आज लोकसभा में एक लिखित उत्तर में दी।
जल शक्ति मंत्रालय
जल शक्ति मंत्रालय ने सितंबर महीने के लिए 'जल नायक: अपनी कहानी साझा करें' प्रतियोगिता के विजेता की घोषणा की
प्रतियोगिता का उद्देश्य जल के मूल्य, जल संरक्षण और जल संसाधनों के सतत विकास को बढ़ावा देना है
जल शक्ति मंत्रालय के जल संसाधन, नदी विकास और गंगा संरक्षण विभाग, ने 'जल नायक: अपनी कहानी साझा करें' प्रतियोगिता का शुभारंभ किया है, जो हर महीने माईगव पोर्टल पर आयोजित की जाती है। सुश्री अनामिका तिवारी को सितंबर 2022 के महीने की प्रतियोगिता के लिए विजेता घोषित किया गया है। सुश्री तिवारी को 10,000/- रुपये का नकद पुरस्कार और एक प्रमाण पत्र प्रदान किया जाएगा। सुश्री अनामिका तिवारी विद्यालय में शिक्षिका/प्रधानाचार्य के पद पर कार्यरत हैं और विद्यालय में नाटक की सहायता से विद्यार्थियों को जल संरक्षण के महत्व के बारे में सिखाने का प्रयास कर रही हैं।
- सितंबर 2022 के महीने के लिए सुश्री अनामिका तिवारी को विजेता घोषित किया गया है
- विजेता को 10,000/- रुपये का नकद पुरस्कार और एक प्रमाण पत्र मिलेगा।
- प्रतियोगिता माईगव पोर्टल  पर मासिक रूप से आयोजित की जाती है
- प्रतियोगिता का यह संस्करण 30 नवंबर, 2022 को संपन्न होगा
प्रतियोगिता का उद्देश्य सामान्य रूप से जल के महत्व को प्रोत्साहन देना और जल संरक्षण तथा जल संसाधनों के सतत विकास पर देशव्यापी प्रयासों की सहायता करना है। प्रधानमंत्री श्री नरेन्द्र मोदी की परिकल्पना के अनुरूप देश में जल संरक्षण के उद्देश्य को हासिल करने के लिए एक बड़ी आबादी को प्रेरित किया जाना चाहिए। प्रतियोगिता का उद्देश्य जल नायकों के ज्ञान में वृद्धि करना और अनुभवों को साझा करके जल संरक्षण की दिशा में जागरूकता पैदा करना है। इसके अलावा प्रतियोगिता का उद्देश्य जल संरक्षण और प्रबंधन के प्रति एक दृष्टिकोण बनाना है, ताकि सभी हितधारकों के बीच एक व्यावहारिक परिवर्तन लाया जा सके।
यह प्रतियोगिता मासिक रूप से आयोजित की जाती है और इसे माईगव पोर्टल पर देखा जा सकता है। प्रतियोगिता का तीसरा संस्करण 01.12.2021 को माईगव पोर्टल पर शुरू किया गया है और यह 30.11.2022 को समाप्त हो जाएगा। पहला संस्करण 01.09.2019 को शुरू किया गया था और 30.08.2020 तक समाप्त हो गया था। दूसरा संस्करण 19.09.2020 को शुरू होकर 31.08.2021 तक चला था। प्रतियोगिता में भाग लेने के लिए प्रतियोगी को जल संरक्षण के प्रयासों के बारे में अपनी सफलता की कहानियों को 1 से 5 मिनट के वीडियो के रूप में और 300 शब्दों के एक लेख के साथ पोस्ट करना होगा। इसके अलावा कुछ तस्वीरें / तस्वीरें संलग्न करनी होंगी जो प्रयासों को दर्शाती हैं। साथ ही, प्रतिभागी माईगव पोर्टल  पर अपने वीडियो  साझा कर सकते हैं। इसके अलावा, प्रविष्टियां waterheroes.cgwb[at]gmail[dot]com पर भेजी जा सकती हैं।
रक्षा मंत्रालय
प्रैस वक्तव्य
पाकिस्तानी वायुसेना के एफ-16 लड़ाकू विमान को मिग-21 बाइसन द्वारा गिराए जाने के बारे में विभिन्न सोशल मीडिया साइट्स पर गलत सूचनाएं फैलाई जा रही हैं। भारतीय वायुसेना ने 28 फरवरी 2019 को जारी प्रैस वक्तव्य में स्पष्ट किया था कि पाकिस्तानी वायुसेना का एफ-16 लड़ाकू विमान, मिग-21 बाइसन द्वारा मार गिराया गया और वह नियंत्रण रेखा के पार जाकर गिरा। इसके अलावा पिछले एक हफ्ते में विंग कमांडर वी. अभिनंदन के जाली अकाउंट बनाए गए हैं। भारतीय वायुसेना ने 06 मार्च, 2019 को सूचित किया था कि विंग कमांडर वी. अभिनंदन का ट्विटर और इंस्टाग्राम पर कोई भी आधिकारिक सोशल मीडिया अकाउंट नहीं है और इसलिए इन अकाउंट्स को फॉलो न करने की सलाह दी जाती है क्योंकि इनमें कुछ दुर्भावनापूर्ण सॉफ्टवेयर हो सकता है।
स्वास्थ्य एवं परिवार कल्याण मंत्रालय
कोरोना वायरस कोविड-19 पर अब तक की स्थिति
कोविड-19 के पॉजिटिव मामलों की कुल संख्या अब 30 हो गई है। इसमें केरल के 3 मामले भी शामिल हैं, जिन्हें अब डिस्चार्ज कर दिया गया है। इसके अलावा, दिल्ली तथा एनसीआर से तीन  ; दिल्ली के पहले मामले के संपर्क में आने वाले छह  व्यक्ति, जो इटली से लौटे हैं; एक  तेलंगाना से जो दुबई से लौटा है और सिंगापुर कॉन्टैक्ट है; 16 इटली और एक ड्राइवर  जो इस टूरिस्ट ग्रुप में शामिल था।
इसके अतिरिक्त, तेलंगाना के दो संदिग्ध मामले एनआईवी, पुणे में जांच होने पर नेगेटिव पाए गए हैं। इटली के 14 व्यक्ति तथा सभी भारतीय व्यक्तियों की स्थिति स्थिर है और इन पर नजर रखी जा रही है।
अभी तक एयरपोर्टों पर 6550 फ्लाइटों से कुल 6,49,452 यात्रियों की जांच की गई है। इसके अलावा, 29607 व्यक्तियों को आईडीएसपी कम्यूनिटी सर्विलांस में रखा गया है और इनके संपर्क में आने वाले व्यक्तियों पर नजर रखी जा रही है।
MV
(Visitor Counter : 294
राष्ट्रपति सचिवालय
राष्ट्रपति भवन और राष्ट्रपति भवन संग्रहालय का भ्रमण कल से बंद हो जाएगा
कोविड-19 संक्रमण के बढ़ते मामलों को देखते हुए एहतियात के तौर पर राष्ट्रपति भवन और राष्ट्रपति भवन संग्रहालय का भ्रमण आम जनता के लिए कल  से लेकर अगली सूचना तक बंद कर दिया गया है। गार्ड ऑफ चेंज समारोह भी अगली सूचना तक आयोजित नहीं होगा।
वित्त मंत्रालय
विनिमय दर अधिसूचना संख्या 42/2022- सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड एतद् द्वारा 5 मई, 2022 को जारी केंद्रीय अप्रत्यक्ष कर और सीमा शुल्क इसके द्वारा केंद्रीय अप्रत्यक्ष कर और सीमा शुल्क अधिसूचना संख्या 40/2022 सीमा शुल्क  में निम्नलिखित संशोधन किया गया। यह 19 मई, 2022 से प्रभावी होगा, विवरण इस प्रकार है।
उक्त अधिसूचना की अनुसूची-1 में क्रम संख्या 18 के लिए और उसके बाद प्रविष्टियाँ संबंधित हैं, निम्नलिखित को प्रतिस्थापित किया जाएगा, जिसका विवरण इस प्रकार है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
तुर्की लीरा
|
|
5.00
|
|
4.70
|
|
|
|
|
|
|
|
|
|
रक्षा मंत्रालय
आईएनएस कोलकाता का जिबूती का दौरा
भारतीय नौसेना द्वारा अदन की खाड़ी में व्यापारिक जहाजों के सुरक्षित पारगमन को सुनिश्चित करने के लिए आईएनएस कोलकाता ने समुद्री डकैती रोधी गश्त के हिस्से के रूप में 04 से 07 मई 2022 तक जिबूती का दौरा किया। कमांडिंग ऑफिसर कैप्टन प्रशांत हांडू ने यात्रा के दौरान जिबूती की राष्ट्रीय नौसेना के कमांडर कर्नल अहमद डाहर जामा और जिबूती तटरक्षक बल के कमांडर-इन-चीफ कर्नल वाइस उमर बोगोरेह से मुलाकात की। दोनों गणमान्य व्यक्तियों ने जिबूती नौसेना और तटरक्षक बल के कर्मियों के साथ आईएनएस कोलकाता का भी दौरा किया। जिबूती तटरक्षक बल और नौसेना द्वारा आईएनएस कोलकाता के प्रति प्रदर्शित शिष्टाचार और सौहार्द भारतीय नौसेना के साथ उनकी मजबूत मित्रता को दर्शाता है।
इलेक्ट्रानिक्स एवं आईटी मंत्रालय
सरकार इंडिया टेकेड को प्रेरित करने के लिए एक कम निर्देशात्मक, अधिक सिद्धांत-आधारित कानूनी ढांचा स्थापित करेगी: इलेक्ट्रॉनिक्स एवं आईटी राज्य मंत्री श्री राजीव चंद्रशेखर
यदि देश के सभी कानूनों का पालन किया जाए तो क्रिप्टो करेंसी से कोई समस्या नहीं है: श्री राजीव चंद्रशेखर
सेमीकंडक्टर ईकोसिस्टम को प्रेरित करने के लिए सेमीकॉन इंडिया फ्यूचर डिजाइन पहल ने कहा है कि श्री राजीव चंद्रशेखर ने एनएक्सपी नेतृत्व और उनके द्वारा परामर्श दिए जा रहे भारतीय स्टार्टअप से मुलाकात की
इलेक्ट्रॉनिक्स और सूचना प्रौद्योगिकी और कौशल विकास तथा उद्यमिता राज्य मंत्री, श्री राजीव चंद्रशेखर ने आज बेंगलुरु में कहा है कि सरकार भारत की प्रौद्योगिकी को प्रेरित करने और एक ट्रिलियन-डॉलर की अर्थव्यवस्था बनाने के लिए एक कम निर्देशात्मक और अधिक सिद्धांत-आधारित व्यापक कानूनी ढांचा तैयार करेगी।
इलेक्ट्रॉनिक्स और सूचना प्रौद्योगिकी और कौशल विकास तथा उद्यमिता राज्य मंत्री श्री राजीव चंद्रशेखर आईटेक लॉ इंटरनेशनल कॉन्फ्रेंस 2023 को संबोधित करते हुए
श्री राजीव चंद्रशेखर ने बेंगलूरू में आयोजित आईटेक लॉ इंटरनेशनल कॉन्फ्रेंस 2023 को संबोधित करते हुए कहा, “सरकार एक व्यापक कानूनी ढांचे पर काम कर रही है जिसमें प्रस्तावित डिजिटल पर्सनल डेटा प्रोटेक्शन बिल, नेशनल डेटा गवर्नेंस फ्रेमवर्क, संशोधित सूचना प्रौद्योगिकी नियम आदि और आगामी डिजिटल इंडिया अधिनियम जैसे कानून शामिल होंगे - जो कम निर्देशात्मक और अधिक सिद्धांत-आधारित-एक जीवंत स्टार्टअप और नवाचार ईकोसिस्टम को सक्षम और समर्थन करने के लिए होंगे।" कानूनी दिग्गज और विशेषज्ञ इस कॉन्फ्रेंस में शामिल थे।
आई टेक लॉ सम्मेलन का आयोजन कर रहा है जो प्रौद्योगिकी कानून क्षेत्र में विशेषज्ञता के व्यापक स्पेक्ट्रम पर केंद्रित है।
मंत्री महोदय ने यह कहते हुए कहा कि सरकार ने हमेशा हितधारकों के विचारों को महत्वपूर्ण माना है। श्री चंद्रशेखर ने कहा, “किसी भी विधेयक या कानून की प्रभावकारिता, कार्यान्वयन और स्वीकृति उतनी ही अच्छी होती है, जितने लोग इसके मसौदे में मदद करने के लिए एक साथ आते हैं। हमारा प्रयास कानून बनाने की प्रक्रिया में अधिक से अधिक हितधारकों को शामिल करने का रहा है। यह जितना सरकार का कानून है उतना ही यह हितधारकों का कानून है।"
बाद में एक इंटरएक्टिव सत्र में, उन्होंने कहा, "भारत सभी चीजों में ब्लॉकचेन-आकार और पैमाने दोनों में में दुनिया का नेतृत्व करेंगे और हम वेब 3.0 में कैसे माइग्रेट करते हैं।"
क्रिप्टो करेंसी के बारे में एक प्रश्न के उत्तर में, मंत्री महोदय ने कहा कि जब तक देश के सभी कानूनों और नियमों का पालन नहीं किया जाता, तब तक क्रिप्टो के साथ कोई समस्या नहीं है। उन्होंने कहा, "जब तक आप कानूनी प्रक्रिया का पालन करते हैं, तब तक ऐसा कुछ भी नहीं है जो क्रिप्टो को अवैध करता है। यदि आप क्रिप्टो में निवेश करना चाहते हैं, तो सुनिश्चित करें कि आप भारतीय रिज़र्व बैंक के माध्यम से जाते हैं, नियमानुसार अपनी डॉलर की एलआरएस पात्रता प्राप्त करें।"
इसके बाद मंत्री महोदय ने बेंगलुरु में एनएक्सपी कार्यालय का दौरा किया और उनके नेतृत्व से मुलाकात की। उन्होंने उन स्टार्टअप्स और उद्यमियों के साथ भी बातचीत की जिन्हें उनके द्वारा सलाह दी जा रही है। उन्होंने मंत्री महोदय के साथ अपनी परियोजनाओं के बारे में विवरण साझा किया और भारत सरकार की डिजाइन से जुड़ी प्रोत्साहन योजना में गहरी दिलचस्पी दिखाई। श्री राजीव चंद्रशेखर ने यह भी कहा कि डीएलआई उनके विकास पथ में मदद कर सकता है।
मंत्री महोदय बाद में शाम को, सेमीकंडक्टर और इलेक्ट्रॉनिक्स क्षेत्रों के विकास पर चर्चा करने के लिए वैश्विक क्षमता केंद्र के प्रमुखों से मिलेंगे।
इस्पात मंत्रालय
मॉयल ने अपना 61वां स्थापना दिवस मनाया; इस्पात मंत्रालय के सचिव ने मॉयल का दौरा किया
मॉयल ने 22 जून 2023 को अपना 61वां स्थापना दिवस मनाते हुए एक उल्लेखनीय उपलब्धि हासिल की। इस अवसर पर भारत सरकार के इस्पात मंत्रालय के सचिव श्री नागेन्द्र नाथ सिन्हा मुख्य अतिथि के रूप में उपस्थित थे।
इस अवसर पर इस्पात मंत्रालय के सचिव ने मॉयल को बधाई दी और उन्हें उत्पादन बढ़ाने के लिए प्रोत्साहित किया।
मॉयल के अध्यक्ष एवं प्रबंध निदेशक श्री ए.के.सक्सेना ने पिछले कुछ महीनों में कंपनी के शानदार प्रदर्शन पर प्रकाश डाला और वित्तीय वर्ष 2024 के लिए रिकॉर्ड प्रदर्शन की उम्मीद व्यक्त की। इस अवसर पर गणमान्य व्यक्तियों द्वारा कई पत्रिकाओं और नियमावली का विमोचन भी किया गया।
इस अवसर पर एक भव्य संगीत समारोह का आयोजन किया गया, जिसमें श्री पवनदीप रंजन और अरुणिता कांजीलाल  और श्री गौरव शर्मा, स्टैंड-अप कॉमेडियन भी शामिल थे। कंपनी में सांस्कृतिक कार्यक्रम आयोजित किए गए और विभिन्न खदानों की विजेता टीमों ने भी इस अवसर पर प्रदर्शन किया।
अपने 61वें स्थापना दिवस के हिस्से के रूप में, कंपनी द्वारा कई कार्यक्रम आयोजित किए जा रहे हैं, जिसमें वित्तीय वर्ष 2024 में 60,000 पौधों का वृक्षारोपण अभियान, रक्तदान शिविर, चिकित्सा और कार्डियक डायग्नोस्टिक शिविर तथा मॉयल की सभी खदानों में सांस्कृतिक कार्यक्रम शामिल हैं।
प्रधानमंत्री कार्यालय
प्रधानमंत्री की न्यूजीलैंड के प्रधानमंत्री के साथ बैठक
प्रधानमंत्री श्री नरेन्द्र मोदी ने भारत-प्रशांत द्वीप-समूह सहयोग मंच  के तीसरे शिखर सम्मेलन के दौरान 22 मई 2023 को पोर्ट मोरेस्बी में न्यूजीलैंड के प्रधानमंत्री महामहिम श्री क्रिस हिपकिंस के साथ बैठक की। दोनों प्रधानमंत्रियों के बीच यह पहली बातचीत थी।
दोनों राजनेताओं ने अभी चल रही द्विपक्षीय सहयोग की पहलों पर चर्चा की तथा व्यापार एवं वाणिज्य, शिक्षा, सूचना प्रौद्योगिकी, पर्यटन, संस्कृति, खेल और दोनों देशों के लोगों के बीच आपसी संबंधों सहित विभिन्न क्षेत्रों में सहयोग के विस्तार पर सहमति व्यक्त की।
एमजी / एमएस / आरपी / जेके /वाईबी
(
रक्षा मंत्रालय
वायु सेना प्रमुख बीएस धनोआ ने सीओएससी अध्यक्ष का बैटन प्राप्त किया
वायु सेना प्रमुख एयर चीफ मार्शल बिरेंद्र सिंह धनोआ ने आज नई दिल्ली में निवर्तमान चीफ ऑफ स्टाफ कमिटी प्रमुख  और नौसेना प्रमुख एडमिरल सुनील लांबा से चीफ ऑफ कमिटी के अध्यक्ष का बैटन प्राप्त किया। एयर चीफ मार्शल बिरेंद्र सिंह धनोआ 31 मई, 2019 से एडमिरल सुनील लांबा की सेवानिवृत्ति के कारण उनके द्वारा प्रभार सौंपने के बाद चीफ ऑफ स्टाफ कमिटी के अध्यक्ष होंगे।
एयर चीफ मार्शल बिरेंद्र सिंह धनोआ राष्ट्रीय भारतीय सैन्य महाविद्यालय और राष्ट्रीय रक्षा अकादमी के पूर्व-छात्र हैं। उन्हें जून 1978 में भारतीय वायु सेना की फ्लाइंग ब्रांच में अधिकारी बनाया गया था। वे एक अनुभवी फाइटर पायलट और एक सुयोग्य सीएटी “ए” फ्लाइंग इंस्ट्रक्टर हैं और उन्हें 3000 घंटे से अधिक उड़ान भरने का अनुभव है। एयर चीफ मार्शल ने मुख्य रूप से मिग-21 विमान से लेकर भारतीय वायु सेना के प्रायः सभी किस्मों के फाइटर विमानों को उड़ाया है।
कारगिल युद्ध  के दौरान वे एक फ्रंटलाइन ग्राउंड अटैक फाइटर स्क्वाड्रन के कमान अधिकारी थे। उन्होंने अनेक महत्वपूर्ण ऑपरेशनल कार्य किये और अनेक पदों पर कार्यभार संभाला, जिनमें पश्चिमी वायु कमान में एक फ्रंटलाइन फाइटर बेस की कमान, फाइटर ऑपरेशन और वार प्लानिंग के निदेशक, डीएसएससी में चीफ इंस्ट्रक्टर , वायु सेना मुख्यालय में वायु सेना  के सहायक प्रमुख और दो ऑपरेशनल कमानों के वरिष्ठ वायु सेना अधिकारी के पद शामिल हैं। वे दक्षिण पश्चिम वायु कमान के एयर ऑफिसर कमाडिंग इऩ चीफ और वायु सेना के वाइस चीफ भी रहे हैं।
चार दशकों से भी अधिक समय तक अपने विशिष्ट कार्यकाल के बाद एडमिरल सुनील लांबा 31 मई, 2019 को सेवानिवृत्त होंगे।